**คำนำ**

เทศบาลตำบลโพธิ์ทองได้จัดทำแผนพัฒนาท้องถิ่น (พ.ศ. 2561 - 2565) ซึ่งเป็นแผนพัฒนาท้องถิ่นเพื่อใช้เป็นกรอบแนวทางในการจัดทำงบประมาณประจำปีของเทศบาลตำบล โพธิ์ทอง ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 และ (ฉบับที่ 3) พ.ศ. 2561 เรียบร้อยแล้ว นั้น

เทศบาลตำบลโพธิ์ทอง มีความจำเป็นต้องดำเนินการจัดทำแผนพัฒนาท้องถิ่น (พ.ศ. 2561 – 2565) เพิ่มเติมครั้งที่ 2/พ.ศ. 2564 ขึ้น ด้วยเหตุผลและความจำเป็นในภาพรวม เพื่อดำเนินการตามนโยบายของรัฐบาล นโยบายของกระทรวงมหาดไทย และเพิ่มเติมโครงการ ที่ไม่ปรากฏอยู่ในแผนพัฒนาฯ เพื่อให้สามารถแก้ไขปัญหาให้กับประชาชนหรือพัฒนาพื้นที่ได้อย่างเหมาะสม

เทศบาลตำบลโพธิ์ทอง หวังเป็นอย่างยิ่งว่าแผนพัฒนาท้องถิ่น (พ.ศ. 2561 – 2565) เพิ่มเติมครั้งที่ 2/พ.ศ. 2564 นี้ จะได้ใช้เป็นแนวทางการจัดทำงบประมาณประจำปี สามารถดำเนินการตามนโยบายของรัฐบาล และตอบสนองความต้องการของประชาชนในเขตเทศบาลตำบลโพธิ์ทองอย่างมีประสิทธิภาพต่อไป

เทศบาลตำบลโพธิ์ทอง